kornwtp/iapp-wikiqa-tha-qaretrieval huggingface dataset:
ชอว์น เมนเดส

ชอว์น ปีเตอร์ ราอูล เมนเดส (อังกฤษ: Shawn Peter Raul Mendes เกิด 8 สิงหาคม ค.ศ. 1998) เป็นนักร้อง นักแต่งเพลง และนายแบบชาวแคนาดา เขากลายเป็นที่สนใจในปี 2013 หลังจากเขาโพสต์เพลงที่นำมาร้องใหม่เองลงในโปรแกรมประยุกต์แชร์วิดีโอชื่อ ไวน์ ในปีต่อมา เขาเป็นที่สนใจของแอนดรูว์ เกิร์ตเลอร์ ผู้จัดการศิลปิน และซิกกี แชร์ตัน ฝ่ายคัดสรรและพัฒนาศิลปินของค่ายไอส์แลนด์เรเคิดส์ และทำให้เขาเซ็นสัญญากับค่าย เมนเดสออกอีพีหนึ่งชุด และสตูดิโออัลบั้มแรก แฮนด์ริตเทน โดยมีซิงเกิล "สติตเชส" ขึ้นถึงสิบอันดับแรกในสหรัฐอเมริกาและแคนาดา และอันดับหนึ่งในสหราชอาณาจักร อัลบั้มที่สอง อิลลูมิเนต (2016) นำด้วยซิงเกิล "ทรีตยูเบตเทอร์" อัลบั้มสองอัลบั้มแรกขึ้นอันดับหนึ่งบนชาร์ตบิลบอร์ด 200
ประวัติ
เมนเดส เกิดในโตรอนโต ประเทศแคนาดา เขาเป็นลูกชายของคาเรน มีอาชีพนายหน้าอสังหาริมทรัพย์ และมานูเอล เมนเดส เป็นนักธุรกิจ พ่อเขามีเชื้อสายโปรตุเกส ในขณะที่แม่ของเขาเป็นคนอังกฤษ เมนเดสกลายเป็นที่สนใจในปี 2013 หลังจากเขาโพสต์เพลงที่นำมาร้องใหม่เองลงในโปรแกรมประยุกต์แชร์วิดีโอชื่อ ไวน์ ทำให้เขามีผู้ติดตามถึง 1 ล้านคน จนผู้จัดการศิลปิน แอนดรูว์ เกิร์ตเลอร์ ได้มาเห็นจึงชักชวนไปเซ็นสัญญากับไอส์แลนด์เรเคิดส์ และปล่อยซิงเกิลเดี่ยวเปิดตัวครั้งแรกใน "Life of the Party" ในเดือนมิถุนายน 2014 เขากลายเป็นศิลปินที่อายุน้อยที่สุดที่ติดชาร์ตท็อป 25 และบิลบอร์ดฮอต 100 ในอันดับที่ 24

ก่อนที่เขาจะเซ็นสัญญาลงนามเป็นศิลปิน เมนเดสเคยไปออดิชั่นการเป็นสมาชิกของ MagCon Tour ร่วมกับศิลปินคนอื่น ๆ เช่น Nash Grier, Cameron Dallas, Jack & Jack เป็นต้น นอกจากนี้เมนเดสยังเคยทัวร์คอนเสิร์ตกับออสติน มาโฮนอีกด้วย

คำถาม: ชอว์น ปีเตอร์ ราอูล เมนเดส คือใคร ?
คำตอบ:  เป็นนักร้อง นักแต่งเพลง และนายแบบ

คำถาม: ชอว์น ปีเตอร์ ราอูล เมนเดสเป็นชาวอะไร ?
คำตอบ: ชาวแคนาดา

คำถาม: เมนเดส เกิดในโตรอนโต ประเทศแคนาดา เขาเป็นลูกชายของใคร ?
คำตอบ: คาเรน

คำถาม: พ่อเขามีเชื้อสายอะไร ?
คำตอบ: โปรตุเกส

คำถาม: ก่อนที่เขาจะเซ็นสัญญาลงนามเป็นศิลปิน เมนเดสเคยไปออดิชั่นการเป็นสมาชิกของอะไร ?
คำตอบ:  MagCon Tour
ปลาจิ้มฟันจระเข้แคระ

ปลาจิ้มฟันจระเข้แคระ หรือ ปลาจิ้มฟันจระเข้ลำธาร (อังกฤษ: Longsnouted pipefish) ชื่อวิทยาศาสตร์: Doryichthys martensii) ปลาน้ำจืดชนิดหนึ่ง
วงศ์ปลาจิ้มฟันจระเข้และม้าน้ำ (Syngnathidae) วงศ์ย่อย Syngnathinae
มีลักษณะคล้ายปลาจิ้มฟันจระเข้ยักษ์ (D. boaja) ซึ่งอยู่ในสกุลเดียวกัน แต่มีลำตัวที่สั้นจะงอยปากสั้น หัวเล็ก ลำตัวมีปล้อง 15-17 ปล้อง หางยาวกว่าลำตัวมาก ซึ่งแตกต่างจากปลาจิ้มฟันจระเข้ยักษ์ ลำตัวสีน้ำตาลเข้มหรือน้ำตาลแดง และมีจุดดำเล็ก ๆ ระหว่างปล้อง ครีบใส ครีบหางสีน้ำตาลและขอบสีจาง มีขนาดลำตัวยาวประมาณ 10 เซนติเมตร ใหญ่สุด 15 เซนติเมตร
อาหารได้แก่ แพลงก์ตอนสัตว์ และสัตว์น้ำขนาดเล็ก อาศัยอยู่ตามลำธารหรือแม่น้ำในภาคตะวันออกและภาคใต้ของไทยไปจนถึงมาเลเซียและอินโดนีเซีย พบมากในบางแหล่งน้ำ โดยมักหลบซ่อนอยู่ตามพื้นท้องน้ำใต้ใบไม้ที่ร่วง หากินโดยคืบคลานไปกับพื้นน้ำ ตัวผู้และตัวเมียต่างกันชัดเจนในขณะที่ปลาตัวเมียโตเต็มที่มีขนาดใหญ่กว่าตัวผู้เล็กน้อย และไม่มีถุงช่องหน้าท้องที่มีไว้เพื่อเก็บไข่และลูก ๆ
นิยมเลี้ยงเป็นปลาสวยงาม

คำถาม: ปลาจิ้มฟันจระเข้แคระมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Doryichthys martensii

คำถาม: ปลาจิ้มฟันจระเข้แคระเป็นปลาน้ำจืดชนิดหนึ่งจัดอยู่ในวงศ์ของปลาอะไร
คำตอบ: วงศ์ปลาจิ้มฟันจระเข้และม้าน้ำ (Syngnathidae)
อียิปต์โบราณ

อียิปต์โบราณ หรือ ไอยคุปต์ เป็นหนึ่งในอารยธรรมที่เก่าแก่ที่สุดในโลก ตั้งอยู่ทางตอนตะวันออกเฉียงเหนือของทวีปแอฟริกา มีพื้นที่ตั้งแต่ตอนกลางจนถึงปากแม่น้ำไนล์ ปัจจุบันเป็นที่ตั้งของประเทศอียิปต์ อารยธรรมอียิปต์โบราณเริ่มขึ้นประมาณ 3,150 ปีก่อนคริตศักราช [1] โดยการรวมอำนาจทางการเมืองของอียิปต์ตอนเหนือและตอนใต้ ภายใต้ฟาโรห์องค์แรกแห่งอียิปต์ และมีการพัฒนาอารยธรรมเรื่อยมากว่า 5,000 ปี [2] ประวัติของอียิปต์โบราณปรากฏขึ้นในช่วงระยะเวลาหนึ่ง หรือที่รู้จักกันว่า "ราชอาณาจักร" มีการแบ่งยุคสมัยของอียิปต์โบราณเป็นราชอาณาจักร ส่วนมากแบ่งตามราชวงศ์ที่ขึ้นมาปกครอง จนกระทั่งราชอาณาจักรสุดท้าย หรือที่รู้จักกันในชื่อว่า "ราชอาณาจักรกลาง" อารยธรรมอียิปต์อยู่ในช่วงที่มีการพัฒนาที่ยมาก และส่วนมากลดลง ซึ่งเป็นเวลาเดียวกันที่อียิปต์ชนพ่ายต่อการทำสงครามจากชาติอื่น ดังเช่นชาวอัสซีเรียและเปอร์เซีย จนกระทั่งเมื่อ 332 ปีก่อนคริสต์ศักราช ก็เป็นการสิ้นสุดอารยธรรมอียิปต์โบราณลง เมื่อพระเจ้าอเล็กซานเดอร์มหาราชสามารถยึดครองอียิปต์ และจัดอียิปต์เป็นเพียงจังหวัดหนึ่งในจักรวรรดิมาซิโดเนีย[3]

คำถาม: อารยธรรมอียิปต์โบราณเริ่มขึ้นเมื่อใด
คำตอบ: ประมาณ 3,150 ปีก่อนคริตศักราช

คำถาม: อารยธรรมอียิปต์สิ้นสุดลงเมื่อใด
คำตอบ: 332 ปีก่อนคริสต์ศักราช

คำถาม: ใครเป็นผู้เข้ายึดครองอียิปต์
คำตอบ: พระเจ้าอเล็กซานเดอร์มหาราช

คำถาม: อียิปต์โบราณตั้งอยู่ที่ใด
คำตอบ: ตั้งอยู่ทางตอนตะวันออกเฉียงเหนือของทวีปแอฟริกา

คำถาม: กษัตริย์ของอียิปต์เรียกว่าอะไร
คำตอบ: ฟาโรห์
อัลเบร็ชท์ ดือเรอร์

อัลเบร็ชท์ ดือเรอร์ (เยอรมัน: Albrecht Dürer; 21 พฤษภาคม ค.ศ. 1471 – 6 เมษายน ค.ศ. 1528)[1] เป็นจิตรกรและนักคณิตศาสตร์ชาวเยอรมัน เขาเป็นลูกศิษย์ของมิชชาเอล โวลเกอมูท (Michael Wolgemut) มีผลงานทางศิลปะที่สำคัญ เช่น Knight, Death, and the Devil, Saint Jerome in his Study, Melencolia I เป็นต้น

คำถาม: อัลเบร็ชท์ ดือเรอร์คือใคร
คำตอบ: เป็นจิตรกรและนักคณิตศาสตร์ชาวเยอรมัน

คำถาม: อัลเบร็ชท์ ดือเรอร์ มีชีวิตช่วงไหน
คำตอบ: 21 พฤษภาคม ค.ศ. 1471 – 6 เมษายน ค.ศ. 1528
เบ็ปปุ

เมืองเบ็ปปุ (ญี่ปุ่น: 別府市 โรมาจิ: เบ็ปปุ-ชิ) เป็นเมืองในจังหวัดโออิตะ บนเกาะคีวชูของประเทศญี่ปุ่น เป็นเมืองท่องเที่ยวแช่น้ำพุร้อนยอดนิยอมของญี่ปุ่น สามารถเดินทางมายังเมืองนี้ได้โดยนั่งรถไฟสายหลักนิปโปจากเมืองคิตะกีวชูราวสองชั่วโมงครึ่ง หรือทางอากาศโดยการลงที่ท่าอากาศยานโออิตะแล้วต่อรถบัส

คำถาม: เบ็ปปุ เป็นเมืองในจังหวัดอะไร
คำตอบ: จังหวัดโออิตะ

คำถาม: เบ็ปปุ ตั้งอยู่บนเกาะอะไร
คำตอบ: เกาะคีวชู

คำถาม: เบ็ปปุ อยู่ประเทศอะไร
คำตอบ: ประเทศญี่ปุ่น

คำถาม: เบ็ปปุ เป็นเมืองที่มีอะไรเด่น
คำตอบ: เมืองท่องเที่ยวแช่น้ำพุร้อนยอดนิยอมของญี่ปุ่น

คำถาม: เบ็ปปุ สามารถเดินทางมายังเมืองนี้ได้โดยวิธีใด
คำตอบ: นั่งรถไฟสายหลัก
เจสส์ แม็กแมน

โรเดอริก เจมส์ "เจสส์" แม็กแมน ซีเนียร์ (อังกฤษ: Roderick James "Jess" McMahon Sr.) เป็นนักโปรโมเตอร์มวยสากลอาชีพ และมวยปล้ำอาชีพชาวอเมริกัน เขาเป็นต้นตระกูลแม็กแมน เขาเป็นผู้ก่อตั้งสมาคม แคปิเทิลเรสต์ลิงคอร์โปเรชั่น ร่วมกับทูตส์ มอนดต์ ในปี ค.ศ. 1952 ลูกชายของแม็กแมน วินซ์ แม็กแมน ซีเนียร์ หลังจากเข้ารับตำแหน่งและได้เปลี่ยนชื่อมาเป็น World Wide Wrestling Federation (WWWF) ซึ่งปัจจุบันคือ WWE

คำถาม: เจสส์ แม็กแมน ชื่อเต็มว่าอะไร
คำตอบ: โรเดอริก เจมส์

คำถาม: เจสส์ แม็กแมน เป็นผู้ก่อตั้งอะไร
คำตอบ: สมาคม แคปิเทิลเรสต์ลิงคอร์โปเรชั่น

คำถาม: เจสส์ แม็กแมน ก่อตั้งร่วมกับใคร
คำตอบ: ทูตส์ มอนดต์

คำถาม: เจสส์ แม็กแมน ก่อตั้งขึ้นในปีอะไร
คำตอบ: ค.ศ. 1952
บราสสิโนสเตอรอยด์

บราสสิโนสเตอรอยด์ (Brassinosteroids; BR) เป็นสารกลุ่มสเตียรอยด์ที่ออกฤทธิ์ต่อการเจริญเติบโตของพืชได้หลากหลาย พบครั้งแรกในละอองเรณูของพืชตระกูลผักกาด ในปัจจุบันพบสารกลุ่มนี้แล้วมากกว่า 60 ชนิด นอกจากนั้น BR ยังมีโครงสร้างคล้ายฮอร์โมนที่ควบคุมการลอกคราบของแมลง และสามารถออกฤทธิ์เป็นสารต่อต้านการลอกคราบได้ จึงเป็นสารธรรมชาติที่น่าสนใจในการใช้ควบคุมแมลง นอกจากนั้น มีการทดลองใช้ BR ในการเพิ่มผลผลิตของพืชหลายชนิด เช่น ผักกาดหอม ผักกาดหัว พริกหยวก มันฝรั่ง แต่การออกฤทธิ์ในสภาพแปลงปลูกยังไม่แน่นอน

คำถาม: บราสสิโนสเตอรอยด์เป็นสารกลุ่มที่ออกฤทธิ์ต่ออะไร
คำตอบ: ออกฤทธิ์ต่อการเจริญเติบโตของพืช

คำถาม: บราสสิโนสเตอรอยด์มีโครงสร้างคล้ายฮอร์โมนใด
คำตอบ: ฮอร์โมนที่ควบคุมการลอกคราบของแมลง
วิสิทธิ์ เลิศฤทธิ์

วิสิทธิ์ เลิศฤทธิ์ เป็นผู้สืบทอดวิชามวยไทยโบราณ (สายโคราช) โดยกล่าวกันว่าบรรพบุรุษของเขาเป็นจตุลังคบาท[2]

ในภายหลัง เขาได้รับราชการทหารเรือ จึงมีโอกาสเดินทางไปศึกษาวิชาศิลปะการต่อสู้ในประเทศต่าง ๆ แล้วกลับมาแสดงศิลปะการต่อสู้ที่เขาพัฒนาขึ้น หน้าพระพักตร์พระบาทสมเด็จพระเจ้าอยู่หัว[2]

โดยพระองค์ทรงมีกระแสรับสั่งว่าเป็นศิลปะการต่อสู้ที่อันตราย ไม่ควรให้บุคคลทั่วไปได้เรียนรู้[2]

ดังนั้น เมื่อวิสิทธิ์ เลิศฤทธิ์ ออกจากการเป็นทหารเรือ จึงได้มาสอนวิชาการต่อสู้ที่โรงเรียนนายร้อยพระจุลจอมเกล้าให้แก่เหล่าทหาร ซึ่งเป็นที่มาของวิชาการต่อสู้แขนงนี้[2]

โดยที่อาจารย์วิสิทธิ์ ยังเป็นผู้สอนวิชามวยไทยเลิศฤทธิ์ให้แก่ผศ.พ.อ.พิเศษ ชูชาติ พิทักษากร[1] และพลเอกธันวาคม ทิพยจันทร์ นายกสมาคมพันธมิตรมวยไทยโลก[ต้องการอ้างอิง]

คำถาม: วิสิทธิ์ เลิศฤทธิ์เป็นใคร
คำตอบ: เป็นผู้สืบทอดวิชามวยไทยโบราณ (สายโคราช) โดยกล่าวกันว่าบรรพบุรุษของเขาเป็นจตุลังคบาท

คำถาม:  เมื่อวิสิทธิ์ เลิศฤทธิ์ ออกจากการเป็นทหารเรือเขาไปทำอะไร
คำตอบ: าสอนวิชาการต่อสู้ที่โรงเรียนนายร้อยพระจุลจอมเกล้าให้แก่เหล่าทหาร
ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์

ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ถือกำเนิดนับตั้งแต่เป็นหมวดวิชา ในแผนกชีววิทยา คณะกสิกรรมและสัตวบาล มหาวิทยาลัยเกษตรศาสตร์

ต่อมาในปี พ.ศ. 2509 มีมติจากสภามหาวิทยาลัยเกษตรศาสตร์ให้จัดตั้งคณะวิทยาศาสตร์และอักษรศาสตร์ [1] จึงได้โอนย้ายไปสังกัดยังสถานที่ใหม่ ภายใต้ภาควิชาชีววิทยา กระทั่งปี พ.ศ. 2524 สาขาวิชาพฤกษศาสตร์ได้รับการยกระดับขึ้นเป็นภาควิชาหนึ่งในคณะวิทยาศาสตร์ มหาวิทยาลัยเกษตรศาสตร์ [2]

ปัจจุบัน ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ จัดการเรียนการสอนในระดับปริญญาตรี ปริญญาโท และปริญญาเอก มีผลงานการค้นพบและวิจัยระดับโลก อาทิ ผลงานการค้นพบ “ช้างงาเอก” พืชชนิดใหม่ของโลก, [3] ผลงานการค้นพบ “รักตะนิล” พรรณไม้ชนิดใหม่ของโลก [4] เป็นต้น และยังมีนิสิตเก่าได้รับพระราชทานทุนมูลนิธิอานันทมหิดล ไปศึกษาต่อในระดับปริญญาโทและปริญญาเอกยังต่างประเทศอีกด้วย

คำถาม: ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ถือกำเนิดขึ้นอย่างไร
คำตอบ: หมวดวิชา ในแผนกชีววิทยา คณะกสิกรรมและสัตวบาล มหาวิทยาลัยเกษตรศาสตร์

คำถาม: ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ก่อตั้งครั้งแรกปีอะไร
คำตอบ: 2509

คำถาม: ภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ก่อตั้งจริงๆปีอะไร
คำตอบ: พ.ศ. 2524
ชุมเห็ดไทย

ชุมเห็ดไทย   
ชื่อวิทยาศาสตร์ : Cassia tora  L. 
วงศ์ : Leguminosae
ชื่อสามัญ : Foetid Cassia
ชื่ออื่น : ชุมเห็ดควาย  ชุมเห็ดนา  ชุมเห็ดเล็ก ลับมีนน้อย พรมดาน หญ้าลึกลืน
ลักษณะ :  ไม้ล้มลุก สูง 0.5-1 เมตร แตกกิ่งด้านข้างเป็นพุ่ม ใบ  ประกอบแบบขนนก เรียงสลับ มีใบย่อย 3 คู่ รูปไข่กลับหรือรูปขอบขนานแกมไข่กลับ กว้าง 1.5-2.5 ซม. ยาว 2-4 ซม. ดอก  ช่อ ออกที่ซอกใบตอนปลายกิ่งและที่ปลายกิ่ง เป็นกระจุก 2-4 ดอก กลีบดอกสีเหลือง ผล  เป็นฝัก เมล็ดรูปสี่เหลี่ยมขนมเปียกปูน สีน้ำตาลแกมเขียว
ประโยชน์ทางสมุนไพร :  ตำรายาไทยใช้เมล็ดคั่วชงน้ำดื่ม ทำให้นอนหลับ ขับปัสสาวะ งานสาธารณสุขมูลฐานแนะนำให้ใช้เมล็ดคั่ว 10-13 กรัม ต้มน้ำดื่มเป็นยาระบาย หรือขนาด 5-15 กรัม ต้มน้ำดื่มขับปัสสาวะ พบว่าทุกส่วนมีสารกลุ่มแอนทราควิโนน และการทดลองในสัตว์สรุปว่าน้ำสกัดของเมล็ดมีฤทธิ์ขับปัสสาวะ และบีบมดลูก สารสกัดเบนซีนมีฤทธิ์ยับยั้งเชื้อราที่ทำให้เกิดโรคผิวหนังในหลอดทดลอง

คำถาม: ชุมเห็ดไทยมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Cassia tora  L.

คำถาม: ชุมเห็ดไทยเป็นพืชจัดอยู่ในวงศ์ของพรรณไม้ชนิดใด
คำตอบ: วงศ์ : Leguminosae
อาณาจักรรัตนโกสินทร์ (สมัยสมบูรณาญาสิทธิราชย์)

ราชอาณาจักรรัตนโกสินทร์ เป็นราชอาณาจักรที่สี่ในยุคประวัติศาสตร์ของไทย เริ่มตั้งแต่การย้ายเมืองหลวงจากฝั่งกรุงธนบุรี มายังกรุงเทพมหานคร ซึ่งตั้งอยู่ทางตะวันออกของแม่น้ำเจ้าพระยา พระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี เสด็จขึ้นครองราชสมบัติ เมื่อวันที่ 6 เมษายน พ.ศ. 2325

ครึ่งแรกของสมัยนี้เป็นการเพิ่มพูนอำนาจของอาณาจักร ถูกขัดจังหวะด้วยความขัดแย้งเป็นระยะกับพม่า เวียดนามและลาว ส่วนครึ่งหลังนั้นเป็นการเผชิญกับประเทศเจ้าอาณานิคม อังกฤษและฝรั่งเศส จนทำให้ไทยเป็นเพียงประเทศเดียวในเอเชียตะวันออกเฉียงใต้ที่ไม่ตกเป็นอาณานิคมของตะวันตก ผลกระทบจากภัยคุกคามนั้น นำให้อาณาจักรพัฒนาไปสู่รัฐชาติสมัยใหม่ที่รวมอำนาจเข้าสู่ศูนย์กลาง โดยมีพรมแดนที่กำหนดร่วมกับชาติตะวันตก สมัยนี้มีพัฒนาการทางเศรษฐกิจและสังคมที่สำคัญ ด้วยการเพิ่มการค้ากับต่างประเทศ การเลิกทาส และการขยายการศึกษาแก่ชนชั้นกลางที่เกิดขึ้น อย่างไรก็ตาม ไม่มีการปฏิรูปทางการเมืองอย่างแท้จริงกระทั่งระบอบสมบูรณาญาสิทธิราชถูกแทนที่ด้วยระบอบราชาธิปไตยภายใต้รัฐธรรมนูญ ในการปฏิวัติสยาม พ.ศ. 2475

ชื่อ "รัตนโกสินทร์" ยังคงใช้มาจนถึงปัจจุบัน แต่บทความนี้จะกล่าวถึงเหตุการณ์จนถึง พ.ศ. 2475 เท่านั้น

คำถาม: ราชอาณาจักรรัตนโกสินทร์ เป็นราชอาณาจักรที่เท่าใดของประวัติศาสตร์ไทย
คำตอบ: เป็นราชอาณาจักรที่สี่

คำถาม: ระบอบสมบูรณาญาสิทธิราชถูกแทนที่ด้วยระบอบราชาธิปไตยภายใต้รัฐธรรมนูญ เมื่อปี พ.ศ. ใด
คำตอบ:  พ.ศ. 2475
นะงะเซะ โทะโมะยะ

ประวัติ
ชื่อภาษาอังกฤษ : Nagase Tomoya
ชื่อภาษาญี่ปุ่น : 長瀬 智也
ชื่อเล่น : โทโมะ,โทโมยะ,นางาเสะ
วันเกิด : 7 พฤศจิกายน ค.ศ.1978
สถานที่เกิด : จังหวัดคานากาว่า ประเทศญี่ปุ่น
ส่วนสูง : 185 เซนติเมตร
น้ำหนัก : 64 กิโลกรัม
กรุ๊ปเลือด : O
ตำแหน่งในวง TOKIO : ร้องนำ,กีต้าร์

คำถาม: นะงะเซะ โทะโมะยะ เกิดวันที่เท่าไร
คำตอบ: 7 พฤศจิกายน ค.ศ.1978

คำถาม: นะงะเซะ โทะโมะยะ เกิดที่ไหน
คำตอบ: จังหวัดคานากาว่า ประเทศญี่ปุ่น

คำถาม: นะงะเซะ โทะโมะยะ ส่วนสูงเท่าไร
คำตอบ: 185 เซนติเมตร
ปลากินยุง

ปลากินยุง (อังกฤษ: Mosquitofish) เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Gambusia affinis อยู่ในวงศ์ปลาสอด (Poeciliidae)

มีรูปร่างลักษณะทั่วไปคล้ายปลาหางนกยูง ซึ่งเป็นปลาที่มีความใกล้เคียงกันและอยู่ในวงศ์เดียวกัน แต่ทว่าปลาแกมบูเซียมีขนาดรูปร่างที่ใหญ่กว่า ปากแหลมกว่าและปลายปากจะเชิดขึ้นด้านบน ที่ตามีเส้นสีเข้มพาดในแนวดิ่งผ่านรูม่านตาลงมาถึงใต้ตา มีครีบหลัง ลำตัวกลมมีโครง 7 ซี่ ครีบก้นและครีบท้อง มีโครง 6 ซี่ ที่เส้นข้างลำตัวมีเกล็ด 27-30 อัน

ตัวเมียมีขนาดใหญ่กว่าตัวผู้ เมื่อโตเต็มที่อาจจะมีขนาดยาวได้ถึง 3 นิ้ว ในขณะที่ตัวผู้มีขนาดยาวเพียง 1.5 นิ้ว ทั้งนี้ปลาตัวเมียและตัวผู้มีจุดสีเข้ม ซึ่งมักเห็นได้ชัดเจนเมื่อยังเล็ก ต่อเมื่อโตขึ้นจุดดังกล่าวมักจางลง หากดูด้านข้างของปลาตัวเมียในที่สว่างจ้าจะเห็นสีเหลือบของสีเขียว, สีฟ้า และสีเหลือง โดยรวมแล้วสีสันจะสวยสดกว่าปลาหางนกยูง

คำถาม: ปลากินยุง เป็นปลาน้ำอะไร
คำตอบ: น้ำจืด

คำถาม: ปลากินยุง อยู่ในวงศ์ปลาอะไร
คำตอบ: ปลาสอด

คำถาม: ปลากินยุง มีรูปลักษณะใครปลาอะไร
คำตอบ: ปลาหางนกยูง

คำถาม: ระหว่างปลากินยุงตัวผู้ กับตัวเมีย ตัวไหนใหญ่กว่ากัน
คำตอบ: ตัวเมียมีขนาดใหญ่กว่า

คำถาม: ปลากินยุง เมื่อโตเต็มไวจะมีขนาดกี่นิ้ว
คำตอบ: 3 นิ้ว
อาร์เอ็มเอส โอลิมปิก

อาร์เอ็มเอส โอลิมปิก (อังกฤษ: RMS Olympic) คือชื่อเรือเดินสมุทรของบริษัทไวท์ สตาร์ ไลน์ (White Star Line) ซึ่งครั้งหนึ่งเรือคู่นี้เคยเป็นเรือที่ใหญ่ที่สุดในโลก เริ่มก่อสร้างเมื่อ ค.ศ. 1911 สร้างเสร็จเมื่อ ค.ศ. 1915 ที่เบลฟาสท์, ไอร์แลนด์ (Belfast, Ireland) เรือโอลิมปิก เป็น เรือลำแรกของโครงการ เรือตระกูลโอลิมปิก (Olympic class ships)

คำถาม: อาร์เอ็มเอส โอลิมปิก คือชื่อของอะไร
คำตอบ: เรือเดินสมุทร

คำถาม: อาร์เอ็มเอส โอลิมปิก เป็นของบริษัทอะไร
คำตอบ: บริษัทไวท์ สตาร์ ไลน์

คำถาม: อาร์เอ็มเอส โอลิมปิก ครั้งหนึ่งเรือคู่นี้เคยถูกขนานนามว่าอะไร
คำตอบ: เรือที่ใหญ่ที่สุดในโล

คำถาม: อาร์เอ็มเอส โอลิมปิก เกิดเริ่มก่อสร้างเมื่อไร
คำตอบ: ค.ศ. 1911

คำถาม: อาร์เอ็มเอส โอลิมปิก สร้างเสร็จเมื่อไร
คำตอบ: ค.ศ. 1915
สุหฤท สยามวาลา

สุหฤท สยามวาลา (8 สิงหาคม พ.ศ. 2511) ชื่อเล่น โต้ เป็นนักร้อง นักดนตรี นักจัดรายการวิทยุ และผู้บริหารบริษัท ดีเอชเอ สยามวาลา ธุรกิจของครอบครัว [2]

สุหฤทเกิดในครอบครัวเชื้อสายอินเดียชีอะห์ เป็นบุตรคนที่สี่จากทั้งหมดห้าคนของมิตร (นามเดิม อามีร) กับซามีนา สยามวาลา[3] บรรพบุรุษโยกย้ายมาจากรัฐคุชราต[4] จบชั้นมัธยมจากโรงเรียนอัสสัมชัญ จบการศึกษาคณะศิลปศาสตร์ มหาวิทยาลัยอัสสัมชัญ และปริญญาโท สื่อสารมวลชน มหาวิทยาลัยกรุงเทพ [5] เข้าสู่วงการดนตรีจากการเป็นนักร้องนำวงครับ ของเพื่อนเรียนชั้นมัธยม จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาด [6] และเป็นนักจัดรายการวิทยุ คลื่นแฟตเรดิโอ

นอกจากนี้แล้วในทางการเมือง เป็นหนึ่งในผู้สมัครรับเลือกตั้งผู้ว่าราชการกรุงเทพมหานคร ในปี พ.ศ. 2556 โดยไม่สังกัดพรรคการเมืองใด [7] ได้เบอร์ 17 แม้จะไม่ได้รับการเลือกตั้ง แต่ก็ได้คะแนนไปทั้งหมด 107,138 คะแนน ถือว่าเป็นลำดับที่ 4 (จากทั้งหมด 25 ราย)[8] ซึ่งขณะหาเสียง สุหฤทได้ชื่อว่าเป็นขวัญใจของวัยรุ่น คนรุ่นใหม่ โดยมีวิธีการหาเสียงแบบแหวกแนว คือ ไม่มีป้ายโฆษณาตัวเองตามสถานที่สาธารณะต่าง ๆ แต่จะใช้การหาเสียงหลักในโซเชียลเน็ตเวิร์กแทน

คำถาม: สุหฤท สยามวาลา เกิดวันที่เท่าไร
คำตอบ: 8 สิงหาคม พ.ศ. 2511

คำถาม: สุหฤท สยามวาลา ชื่อเล่นว่าอะไร
คำตอบ: โต้

คำถาม: สุหฤท สยามวาลา บริหารบริษัทอะไร
คำตอบ: บริษัท ดีเอชเอ สยามวาลา

คำถาม: สุหฤท สยามวาลา เกิดในครอบครัวเชื้อสายอะไร
คำตอบ: อินเดียชีอะห์
ปลาตุม

ปลาตุม หรือ ปลาตุ่ม (อังกฤษ: Bulu barb; ชื่อวิทยาศาสตร์: Puntioplites bulu) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีรูปร่างเหมือนปลากระมังชนิดอื่น ๆ เว้นแต่ก้านครีบก้นไม่มีรอยหยัก เกล็ดเล็กกว่า และลำตัวมีรอยขีดสีคล้ำตามขวางประมาณ 7-8 รอย ขนาดโตเต็มที่ประมาณ 30 เซนติเมตร
เป็นปลาที่พบได้น้อย โดยจะพบแต่เฉพาะภาคใต้เท่านั้น ที่สามารถพบชุกชุมได้แก่ ทะเลสาบสงขลาตอนในที่เป็นส่วนของน้ำจืด ปัจจุบันสามารถเพาะขยายพันธุ์ได้แล้วโดยกรมประมง

คำถาม: ปลาตุมมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Puntioplites bulu

คำถาม: ปลาตุมเป็นปลาที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)
จดหมายนักบุญเปาโลถึงชาวฟิลิปปี

จดหมายนักบุญเปาโลถึงชาวฟิลิปปี[1] (อังกฤษ: Epistle of Paul to the Philippians) เป็นหนังสือเล่มที่ 11 ของคัมภีร์ไบเบิลภาคพันธสัญญาใหม่

ในบทแรกของหนังสือเล่มนี้บอกผู้อ่านให้ทราบว่า ผู้เขียนคือเปาโลอัครทูต และจากเนื้อหาที่อยู่ในหนังสือเล่มนี้ก็เป็นรูปแบบการเขียนเฉพาะตัวของเปาโลด้วย ข้อความในจดหมายที่ว่า "จนประจักษ์ทั่วกันในหมู่ผู้คุมและคนอื่น ๆ ว่า การที่ข้าพเจ้าถูกจำจองนั้นก็เพื่อพระคริสต์"[2] บ่งบอกว่า ฟิลิปปี เป็นจดหมายที่ถูกเขียนขึ้นในขณะที่เปาโลถูกจองจำอยู่ในคุกที่กรุงโรม เช่นเดียวกับจดหมายของนักบุญเปาโลถึงชาวเอเฟซัส จดหมายของนักบุญเปาโลถึงชาวโคโลสี และจดหมายนักบุญเปาโลถึงฟีเลโมน โดยที่ ฟิลิปปี น่าจะถูกเขียนขึ้นราวปีค.ศ. 61

เปาโลอัครทูตเคยเดินทางมายังที่เมือง ฟิลิปปี นี้ เมื่อครั้งที่เดินทางเพื่อการประกาศข่าวดีรอบที่สอง[3] ในระยะแรกได้รับการต้อนรับดีพอสมควร[4] แต่เมื่อได้ขับไล่ผีออกจากทาสหญิงคนหนึ่ง ทำให้นายของทาสหญิงนั้นไม่พอใจ เพราะทาสหญิงของตนไม่สามารถทำนายเหตุการณ์ต่างๆ อันจะนำเงินมาให้ตนเองได้ จึงหาเหตุปรักปรำจนเปาโลและสิลาสผู้ร่วมเดินทางต้องถูกโบยและติดคุก[5] เมื่อออกมาจากคุกแล้วจึงเดินทางต่อไปยังเมืองเธสะโลนิกา[6]

เปาโลอัครทูตเขียนจดหมายฉบับนี้ถึงมิตรสหายคริสเตียนที่อยู่ในเมือง ฟิลิปปี เพื่อแสดงความขอบคุณต่อความรักและการให้ความช่วยเหลือจากพวกเขา เนื่องจากในการประกาศข่าวดีระยะแรกนั้น มีเพียงคริสตจักรที่ ฟิลิปปี เท่านั้นที่ได้ช่วยเหลือเรื่องค่าใช้จ่าย[7] เมื่ออยู่ที่เมืองเธสะโลนิกาก็ส่งของมาช่วยหลายครั้ง[8] จนมาถึงกรุงโรมก็ฝากเอปาโฟรดิทัสนำของมาให้[9] และให้ช่วยอยู่เป็นเพื่อนร่วมงานกับนักบุญเปาโลด้วย[10]

คำถาม: จดหมายนักบุญเปาโลถึงชาวฟิลิปปี เป็นหนังสือเล่มที่เท่าไร
คำตอบ: 11

คำถาม: จดหมายนักบุญเปาโลถึงชาวฟิลิปปี ใครเป็นผู้เขียน
คำตอบ: เปาโลอัครทูต

คำถาม: จดหมายนักบุญเปาโลถึงฟีเลโมนเขียนขึ้นที่เมืองอะไร
คำตอบ: ฟิลิปปี

คำถาม: เปาโลอัครทูตเขียนจดหมายฉบับนี้ถึงใคร
คำตอบ: มิตรสหายคริสเตียนที่อยู่ในเมือง ฟิลิปปี

คำถาม: จดหมายนักบุญเปาโลถึงฟีเลโมน โดยที่ ฟิลิปปี น่าจะถูกเขียนขึ้นปีอะไร
คำตอบ: ค.ศ. 61
พิวดีพาย ปะทะ ที-ซีรีส์

พิวดีพาย ปะทะ ที-ซีรีส์ เป็นการแข่งขันในเชิงเย้ยหยันระหว่างช่องยูทูบสองช่อง อย่างพิวดีพายและที-ซีรีส์ เพื่อสำหรับการครองตำแหน่งช่องที่มียอดติดตามสูงสุดในยูทูบ[note 1] บนเว็บไซต์แบ่งปันวีดิทัศน์ นั้นคือยูทูบ พิวดีพาย เป็นช่องยูทูบที่มีผู้ติดตามมากที่สุดมาตั้งแต่เดือนธันวาคม ค.ศ. 2013 ส่วนที-ซีรีส์เป็นช่องยูทูบที่มีผู้ชมในยูทูบดูภายในช่องมากที่สุด และเป็นรองในช่องที่มียอดติดตามสูงสุดในยูทูบ ตั้งแต่ต้นปี ค.ศ. 2018

มียูทูบเบอร์ที่ชื่อดังหลายคน เช่น มิสเตอร์บีส, มากิพิลเลอร์, แจ็กเซปติเซย์ และโลกัน พอล ได้แสดงปฏิกิริยาสนับสนุนช่องยูทูบพิวดีพาย และผู้ติดตามพิวดีพายจำนวนมากได้สนับสนุนกันจนล้นหลาม ในขณะอีกฟากหนึ่ง มียูทูบเบอร์ชื่อดังชาวอินเดีย เช่น CarryMinati, Harsh Beniwal และ Jus Reign ได้ออกเสียงคัดค้านพิวดีพายและให้สนับสนุนที-ซีรีส์แทน

เมื่อวันที่ 23 กุมภาพันธ์ ค.ศ. 2019 เวลาประมาณ 4.00 น. ตามเวลาประเทศไทย ที-ซีรีส์ ได้แซงพิวดีพายไปราว ๆ 8 นาที เนื่องจากระบบตรวจสอบบัญชีอัตโนมัติเพื่อให้แน่ใจว่ายอดคนดูกับคนติดตามเป็นผลมาจากผู้ใช้จริง อย่างไรก็ตามพิวดีพายสามารถกลับมานำได้โดยเร็ว

คำถาม: พิวดีพาย ปะทะ ที-ซีรีส์ เป็นการแข่งขันอะไร
คำตอบ: การแข่งขันในเชิงเย้ยหยัน

คำถาม: พิวดีพาย ปะทะ ที-ซีรีส์ เป็นกการแข่งขันระหว่างกลุ่มไหน
คำตอบ: ช่องยูทูบสองช่อง อย่างพิวดีพายและที-ซีรีส์

คำถาม: พิวดีพาย ปะทะ ที-ซีรีส์  เพื่อสำหรับอะไร
คำตอบ: การครองตำแหน่งช่องที่มียอดติดตามสูงสุดในยูทูบ

คำถาม: พิวดีพาย คือใคร
คำตอบ: เป็นช่องยูทูบที่มีผู้ติดตามมากที่สุดมาตั้งแต่เดือนธันวาคม ค.ศ. 2013
เอเดกโก

เอเดกโก เอส.เอ. (อังกฤษ: Adecco S.A.) เป็นบริษัทที่ปรึกษาทรัพยากรบุคคลข้ามชาติ ตั้งอยู่ในประเทศสวิตเซอร์แลนด์ เอเดกโกกรุ๊ปเป็นผู้จัดหาคำปรึกษาการบริหารทรัพยากรบุคคล (human resources solutions) รายใหญ่สุดของโลก มีลูกจ้าง 33,000 คน เครือข่ายกว่า 5,500 สาขา ในกว่า 60 ประเทศและดินแดนทั่วโลก บริษัทฯ เสนอบริการหลากหลายซึ่งเชื่อมโยงผู้เข้าร่วมกว่า 700,000 คนกับลูกค้ากว่า 100,000 คนทุกวัน บริษัทฯ ก่อตั้งเมื่อปี 2509 จากการรวมบริษัท Ecco สัญชาติฝรั่งเศส และ Adia Interim สัญชาติสวิตเซอร์แลนด์

คำถาม: เอเดกโกเป็นบริษัทเกี่ยวกับอะไร
คำตอบ: บริษัทที่ปรึกษาทรัพยากรบุคคลข้ามชาติ

คำถาม: เอเดกโกเป็นการร่วมมือกันของบริษัทอะไร
คำตอบ: บริษัท Ecco สัญชาติฝรั่งเศส และ Adia Interim สัญชาติสวิตเซอร์แลนด์
เทวดาท่าจะเท่ง

ภาพยนตร์ไทยเรื่อง เทวดาท่าจะเท่ง ออกฉายในวันที่ 1 พฤษภาคม พ.ศ. 2551 จำหน่ายโดย สหมงคลฟิล์ม แนว ตลก ทำรายได้รวม 32.5 ล้านบาท

คำถาม: เทวดาท่าจะเท่ง คืออะไร
คำตอบ: ภาพยนตร์ไทยเรื่อง เทวดาท่าจะเท่ง

คำถาม: เทวดาท่าจะเท่ง ออกฉายวันที่เท่าไร
คำตอบ: 1 พฤษภาคม พ.ศ. 2551

คำถาม: เทวดาท่าจะเท่ง เป็นภาพยนตร์แนวอะไร
คำตอบ: แนว ตลก

คำถาม: เทวดาท่าจะเท่ง จำหน่ายโดยใคร
คำตอบ: สหมงคลฟิล์ม

คำถาม: เทวดาท่าจะเท่ง ทำรายได้ร่วมเท่าไร
คำตอบ: 32.5 ล้านบาท
ซูวา

ซูวา (อังกฤษ: Suva) เป็นเมืองหลวงและเมืองที่ใหญ่ที่สุดของประเทศฟีจี ตั้งอยู่ทางชายฝั่งตะวันออกเฉียงใต้ของเกาะวีตีเลวูในเขตภาคกลาง จังหวัดเรวา ที่เป็นที่ตั้งศูนย์กลางการบริหาร ในปี ค.ศ. 1877 ได้ตั้งซูวาเป็นเมืองหลวงของฟีจี เมื่อสภาพภูมิศาสตร์ของอดีตที่ตั้งอดีตรกรากของชาวยุโรปที่เลวูกาบนเกาะ Ovalau ที่คับแคบเกินไป คณะบริหารของประเทศอาณานิคมได้ย้ายจากเลวูกามายังซูวาในปี ค.ศ. 1882 จากข้อมูลประชากรในปี 2007 เมืองซูวามีประชากร 85,691 คน[1]

คำถาม: ซูวา  เป็นเมืองหลวงและเมืองที่ใหญ่ที่สุดของประเทศอะไร
คำตอบ: ประเทศฟีจี

คำถาม: ซูวา ตั้งอยู่ทางชายฝั่งตะวันออกเฉียงใต้ของเกาะอะไร
คำตอบ: เกาะวีตีเลวูในเขตภาคกลาง

คำถาม: ซูวา อยู่จังหวัดอะไร
คำตอบ: จังหวัดเรวา

คำถาม: ซูวา เป็นที่ตั้งศูนย์กลางการบริหาร ในปีอะไร
คำตอบ: ค.ศ. 1877

คำถาม: ซูวา ข้อมูลประชากรในปี 2007 เมืองซูวามีประชากรเท่าไร
คำตอบ: 85,691 คน
สถาปัตยกรรมสากล

สถาปัตยกรรมสากล เป็นความพยายามออกแบบสถาปัตยกรรมให้เป็นแบบสากล (International Style) คือสามารถไปก่อสร้างที่ไหนในโลกนี้ ก็ได้โดยเมินเฉยต่อบริบทในช่วงกลางศตวรรษที่20 แต่มิได้ประสบผลสำเร็จ เพราะตอบปัญหาเรื่องที่อยู่อาศัยไม่ได้ เนื่องจากไม่สนใจบริบทด้านเศรษฐกิจ สังคม วัฒนธรรมอันมีเอกลักษณ์เฉพาะของแต่ละถิ่นแต่ละที่

คำถาม: สถาปัตยกรรมสากล เป็นความพยายามออกแบบสถาปัตยกรรมให้เป็น?
คำตอบ: แบบสากล

คำถาม: สถาปัตยกรรมสากล คือ ?
คำตอบ: สามารถไปก่อสร้างที่ไหนในโลกนี้ ก็ได้โดย

คำถาม: สถาปัตยกรรมสากล ามารถไปก่อสร้างที่ไหนในโลกนี้ ก็ได้โดยเมินเฉยต่อบริบทในช่วงกลางศตวรรษที่ เท่าไหร่ ?
คำตอบ: ศตวรรษที่20

คำถาม: ตอบปัญหาเรื่องที่อยู่อาศัยไม่ได้ เนื่องจากไม่สนใจบริบทด้านเศรษฐกิจและ ?
คำตอบ: สังคม

คำถาม: International Style คือ ?
คำตอบ: สถาปัตยกรรมสากล
ราเชล แม็กอดัมส์

ราเชล แอน แม็กอดัมส์ (อังกฤษ: Rachel Anne McAdams) เกิดเมื่อวันที่ 17 พฤศจิกายน ค.ศ. 1978[1][2] เป็นนักแสดงชาวแคนาดาสร้างชื่อจากบท "เรจิน่า จอร์จ" ในภาพยนตร์ปี 2004 Mean Girls จากนั้นแสดงในภาพยนตร์ดัดแปลงจากบทประพันธ์เรื่อง The Notebook และแสดงร่วมกับโอเวน วิลสันและวินซ์ วอห์น ในภาพยนตร์ตลกเรื่อง Wedding Crashers ผลงานแสดงภาพยนตร์เรื่องอื่นที่เธอร่วมแสดงเช่น The Family Stone, Red Eye และ The Time Traveler's Wife และยังแสดงในภาพยนตร์ของกาย ริตชี เรื่อง เชอร์ล็อก โฮล์มส์ ดับแผนพิฆาตโลก และ เชอร์ล็อก โฮล์มส์ เกมพญายมเงามรณะ ในบท ไอรีน แอดเลอร์ ด้วย จากนั้นในปี 2015 เธอปรากฏตัวอยู่ในภาพยนตร์รักตลกของคาเมรอน โครว์ ในเรื่อง Aloha และภาพยนตร์ดราม่า เรื่องสังเวียนเดือด (Southpaw)

คำถาม: ราเชล แม็กอดัมส์ ชื่อเต็มว่าอะไร
คำตอบ: ราเชล แอน แม็กอดัมส์

คำถาม: ราเชล แม็กอดัมส์ เกิดวันที่เท่าไร
คำตอบ: 17 พฤศจิกายน ค.ศ. 1978

คำถาม: ราเชล แม็กอดัมส์ มีอาชีพอะไร
คำตอบ: นักแสดง

คำถาม: ราเชล แม็กอดัมส์ เป็นคนประเทศอะไร
คำตอบ: แคนาดา

คำถาม: ราเชล แม็กอดัมส์ แสดงในภาพยนตร์ดัดแปลงจากบทประพันธ์เรื่องอะไร
คำตอบ: The Notebook
เงาเสน่หา

เงาเสน่หา เป็นละครโทรทัศน์ไทย แนวโรแมนติก-ดราม่า จากบทประพันธ์ของ องอาจ สิงห์ลำพอง, อาณาจินต์ บทโทรทัศน์ องอาจ สิงห์ลำพอง, ศิกานต์ กำกับการแสดงโดย องอาจ สิงห์ลำพอง นำแสดงโดย สราวุธ มาตรทอง, ปริศนา กัมพูสิริ,กวิยณัฎฐ์ แฮร์มันน์ และนักแสดงชั้นนำอีกมากมาย เริ่มออกอากาศตอนแรกวันที่ 13 มีนาคม พ.ศ. 2560–30 พฤษภาคม พ.ศ. 2560 ทุกวันจันทร์ - อังคาร เวลา 20.35 น.และตั้งแต่วันที่ 20 มีนาคม พ.ศ. 2560 ทุกวันจันทร์ - อังคาร เวลา 09.45 / 20.05 ต่อจากละครเรื่อง ระบำไฟ ทางสถานีโทรทัศน์ช่อง 8

คำถาม: เงาเสน่หา เป็นละครโทรทัศน์ไทยแนวอะไร
คำตอบ: แนวโรแมนติก-ดราม่า

คำถาม: เงาเสน่หา กำกับการแสดงโดยใคร
คำตอบ: องอาจ สิงห์ลำพอง
คุณชายเลี้ยงหมู คุณหนูเลี้ยงแกะ

คุณชายเลี้ยงหมู คุณหนูเลี้ยงแกะ เป็นบทประพันธ์ของ เล่าเต็ง ผลิตโดย บริษัท ปรากฏการณ์ดี จำกัด กำกับการแสดงโดย ชวลิต พงศ์ไชยยง ออกอากาศทุกวันพุธ - พฤหัสบดี เวลา 20.30 น. นำแสดงโดย ซี-ศิวัฒน์ โชติชัยชรินทร์ กับ ปู-ไปรยา สวนดอกไม้ และนักแสดงอีกมากมาย [1]

คำถาม: คุณชายเลี้ยงหมู คุณหนูเลี้ยงแกะ เป็นบทประพันธ์ของใคร
คำตอบ:  เล่าเต็ง

คำถาม: คุณชายเลี้ยงหมู คุณหนูเลี้ยงแกะ ผลิตโดยใคร
คำตอบ: บริษัท ปรากฏการณ์ดี จำกัด

คำถาม: คุณชายเลี้ยงหมู คุณหนูเลี้ยงแกะ กำกับโดยใคร
คำตอบ: ชวลิต พงศ์ไชยยง

คำถาม: คุณชายเลี้ยงหมู คุณหนูเลี้ยงแกะ ออกอากาศทุกวันอะไร
คำตอบ: พุธ - พฤหัสบดี
พลาสเตอร์อินโทนาโค

พลาสเตอร์อินโทนาโค (อังกฤษ: Intonaco) “อินโทนาโค” เป็นศัพท์ภาษาอิตาลีที่ใช้เรียกปูนปลาสเตอร์ที่ฉาบชั้นบางชั้นสุดท้ายก่อนที่จะลงมือเขียนจิตรกรรมฝาผนัง การเขียนภาพจะทำขณะที่ปูนยังอมความชื้นอยู่เพื่อที่จะให้สีซึมลงไปในตัวปูน ชั้นที่ฉาบก่อนหน้าเรียกว่า “arriccio” จะหยาบกว่าอินโทนาโคเล็กน้อยเพื่อให้อินโทนาโคเกาะตัวเมื่อฉาบทับ และชั้นนี้จะต้องแห้งก่อนที่จะฉาบอินโทนาโคได้ ซึ่งมักจะใช้เวลาสองสามวันก่อนที่จะฉาบอินโทนาโคทับได้[1] คำว่าอินโทนาโคนอกจากจะใช้ดังว่าแล้วก็ยังมีความหมายกว้างๆ ถึงปูนฉาบปกติ หรือ การฉาบกำแพงหรือผนังโดยทั่วไปด้วย

ส่วนผสมของอินโทนาโคตามปกติแล้วจะประกอบด้วยทราย (ที่มีความละเอียดของเม็ดทรายน้อยกว่าสองมิลลิเมตร) และสารที่เป็นตัวเชื่อม

ประเภทของอินโทนาโค
อินโทนาโคแบ่งตามลักษณะของสารที่ใช้เป็นตัวเชื่อม:

อินโทนาโคปูนขาว (Lime) คือส่วนผสมที่ใช้แต่ hydrated lime หรือ แคลเซียมไฮดร็อกไซด์เป็นส่วนผสมเท่านั้น
อินโทนาโคปูนขาว/ซีเมนต์ คือส่วนผสมที่ตัวเชื่อมเป็นส่วนผสมระหว่าง hydrated lime กับ ซีเมนต์พอร์ตแลนด์ที่ส่วนใหญ่จะเป็นปูนขาว
อินโทนาโคซีเมนต์/ปูนขาว คือส่วนผสมที่ตัวเชื่อมเป็นส่วนผสมระหว่าง hydrated lime กับ ซีเมนต์พอร์ตแลนด์ที่ส่วนใหญ่จะเป็นซีเมนต์พอร์ตแลนด์
อินโทนาโคปูนปลาสเตอร์ คือส่วนผสมที่ตัวเชื่อมเป็นปูนปลาสเตอร์เท่านั้น
ทรายที่ใช้ทำอินโทนาโคอาจจะเป็นหินปูน หรือ ซิลิเคทที่มาจากธรรมชาติเช่นจากแม่น้ำหรือจากทรายที่นำมาปั่นให้เม็ดเล็กลง

คำถาม: พลาสเตอร์อินโทนาโคคืออะไร
คำตอบ: ปูนปลาสเตอร์ที่ฉาบชั้นบางชั้นสุดท้ายก่อนที่จะลงมือเขียนจิตรกรรมฝาผนัง

คำถาม: ส่วนผสมของพลาสเตอร์อินโทนาโคมีอะไรบ้าง
คำตอบ: ทราย (ที่มีความละเอียดของเม็ดทรายน้อยกว่าสองมิลลิเมตร) และสารที่เป็นตัวเชื่อม

คำถาม: ชนิดของพลาสเตอร์อินโทนาโคแบ่งตามลักษณะของอะไร
คำตอบ: แบ่งตามลักษณะของสารที่ใช้เป็นตัวเชื่อม
ท้าวอินทรสุริยา

ท้าวอินทรสุริยา มีนามเดิมว่า เนื่อง จินตดุล เกิดเมื่อวันพฤหัสบดีที่ 10 ธันวาคม พ.ศ. 2428 ณ  เสียชีวิต เมื่อวันที่ 16 ตุลาคม พ.ศ. 2517 ตำบลบางขุนศรี อำเภอบางกอกน้อย จังหวัดธนบุรี เป็นธิดาคนเดียวของ นายกลีบ จินตดุล และ นางทองคำ จินตดุล ทางฝั่งบิดารับราชการกรมมหรสพ ส่วนทางฝั่งมารดามีเชื้อสายมาจากราชินิกุลชูโต

เมื่อเด็กหญิงเนื่องอายุได้ประมาณ 2 ปี มารดาได้ยกให้ไปเป็นบุตรบุญธรรมของ คุณนายทับทิม บุณยาหาร ซึ่งเป็นญาติกัน เด็กหญิงเนื่องเป็นที่รักของคุณนายทับทิม และ คนในบ้าน เพราะเป็นเด็กที่สุภาพเรียบร้อยว่านอนสอนง่าย เมื่อมีวัยพอศึกษา คุณนายทับทิมจึงหาครูมาสอนให้ที่บ้านให้พออ่านออกเขียนได้ จนอายุ 15 ปี มีใจน้อมไปในทางธรรม เนื่องจากมีโอกาสติดตามคุณนายทับทิม ไปวัดทำบุญรักษาศีลทุกวันมิได้ขาด ต่อมาถึงเกิดศรัทธาแรงกล้า ตัดสินใจโกนผมนุ่งห่มขาว บวชอยู่ ณ สำนักชีวัดพระเชตุพนวิมลมังคลารามราชวรมหาวิหาร ถึง 5 ปี ครั้นทางบ้านไม่มีคนช่วยดูแลบ้าน คุณนายทับทิมจึงขอร้องให้ลาเพศชีกลับมาช่วยดูแลบ้านตามเดิม

เมื่อลาเพศชีออกมาได้ 5-6 ปี ภารกิจที่บ้านว่างลง จึงขออนุญาตคุณนายทับทิม ไปเข้าเรียนวิชาพยาบาล จนสำเร็จวิชาพยาบาลศิริราช รุ่นที่ 9 เป็นพระสหายร่วมชั้นเรียนวิชาพยาบาลของสมเด็จพระศรีนครินทราบรมราชชนนี ที่โรงเรียนแพทย์ผดุงครรภ์และหญิงพยาบาลแห่งศิริราช และไปเป็นพยาบาลที่โรงพยาบาลศิริราชและโรงพยาบาลพระมงกุฎเกล้าตามลำดับ และเคยเป็นพยาบาลอาสาในช่วงสงครามโลกครั้งที่ 1 ด้วย

เมื่อ พ.ศ. 2466 เมื่อหม่อมสังวาลย์ มหิดล ณ อยุธยา ได้ให้ประสูติหม่อมเจ้ากัลยาณิวัฒนา มหิดล และติดตามสมเด็จพระเจ้าน้องยาเธอ เจ้าฟ้ามหิดลอดุลยเดช กรมขุนสงขลานครินทร์ เสด็จฯกลับสยาม ในปีนั้นเอง สมเด็จพระเจ้าน้องยาเธอ เจ้าฟ้ามหิดลอดุลยเดช กรมขุนสงขลานครินทร์ ได้คัดเลือกพระพี่เลี้ยงนางนมให้มาถวายการดูแลพระโอรส-ธิดา ปรากฏว่านางพยาบาล เนื่อง จินตดุล ได้รับการคัดเลือก เพราะเป็นพระสหายสนิทของหม่อมสังวาลย์ ท่านได้ติดตามเป็นพระพี่เลี้ยง และตามเสด็จทั้งสามพระองค์ไปประเทศเยอรมนีและประเทศฝรั่งเศส ในวันที่ 24 มิถุนายน พ.ศ. 2468[1] และตามเสด็จในการเสด็จนิวัติพระนครทุกครั้ง ต่อมาท่านก็ได้ย้ายมาอาศัยอยู่ในพระตำหนักใหม่ วังสระปทุม

การเป็นพระพี่เลี้ยงของทั้งสามพระองค์ตลอดมาหลายสิบปี พระพี่เลี้ยงเนื่องจึงมีความรู้ทางด้านภาษาต่างประเทศพอสมควร นอกจากนี้ยังเป็นผู้ที่คอยติดตามข่าวสารบ้านเมืองเสมอ จึงเป็นคนที่ทราบการเคลื่อนไหวของชาวโลกตลอดเวลา ทั้งยังอยู่ในเหตุการณ์การสวรรคตของพระบาทสมเด็จพระปรเมนทรมหาอานันทมหิดล เมื่อวันที่ 9 มิถุนายน พ.ศ. 2489 ณ พระที่นั่งบรมพิมาน ในพระบรมมหาราชวัง และ ท่านได้เป็นพยานคนสำคัญในคดีนี้ในเวลาต่อมา

สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงออกนามเรียกพระพี่เลี้ยงเนื่องว่า แหนน [2] เพราะออกเสียงง่ายกว่าคำว่า เนื่อง พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระปรมินทรมหาภูมิพลอดุลยเดช ก็ทรงออกนามเรียกท่านเช่นนั้นตามพระเชษฐภคินี

คุณท้าวอินทรสุริยายังได้ถวายการอภิบาลพระราชโอรสธิดาทุกพระองค์ในพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ โดยมีคุณวิไล อมาตยกุล ท่านผู้หญิงอภิรดี ยิ่งเจริญ ท่านผู้หญิงพรสม กุณฑลจินดา และคุณทวี มณีนุตร เป็นผู้ช่วยถวายการอภิบาล

บรรดาศักดิ์

คำถาม: ท้าวอินทรสุริยา เกิดเมื่อวันที่เท่าไหร่
คำตอบ: 10 ธันวาคม พ.ศ. 2428

คำถาม: ท้าวอินทรสุริยา นามเดิมชื่อว่าอะไร
คำตอบ:  จินตดุล

คำถาม: ท้าวอินทรสุริยา เสียชีวิตเมื่อวันที่เท่าไหร่
คำตอบ:  16 ตุลาคม พ.ศ. 2517
หนังสือพิมพ์

หนังสือพิมพ์ คือสิ่งพิมพ์ที่เสนอข่าว การเคลื่อนไหวใหม่ๆ ทั้งภายในและภายนอกประเทศ มีกำหนดการออกที่แน่นอนตายตัว โดยส่วนใหญ่จะออกเป็นรายวัน นอกจากนี้แล้วยังมีหนังสือพิมพ์รายสามวัน รายสัปดาห์ รายปักษ์ และรายเดือน หนังสือพิมพ์มักจะพิมพ์ลงในกระดาษสำหรับพิมพ์หนังสือพิมพ์โดยเฉพาะ ซึ่งมีราคาถูก

เนื้อหาหลักของหนังสือพิมพ์คือข่าวสารบ้านเมืองและเหตุการณ์ปัจจุบันในด้านต่างๆ อาทิ ข่าวการเมือง ข่าวอาชญากรรม ข่าวเศรษฐกิจ ข่าวกีฬา และข่าวบันเทิง มีการใช้รูปภาพประกอบเนื้อหา ทำให้เนื้อหาชัดเจนมากขึ้น นอกจากนี้แล้วอาจมีส่วนต่างๆ เพิ่มเติมเป็นพิเศษ เช่น พยากรณ์อากาศ และ การ์ตูน ซึ่งโดยทั่วไปเป็นการ์ตูนล้อเลียนการเมือง

คำถาม: หนังสือพิมพ์คืออะไร
คำตอบ: สิ่งพิมพ์ที่เสนอข่าว การเคลื่อนไหวใหม่ๆ ทั้งภายในและภายนอกประเทศ มีกำหนดการออกที่แน่นอนตายตัว

คำถาม: ส่วนใหญ่หนังสือพิมพ์จะออกเป็นรายอะไร
คำตอบ: รายวัน

คำถาม: หนังสือพิมพ์มักถูกพิมพ์ในกระดาษอะไร
คำตอบ: กระดาษสำหรับพิมพ์หนังสือพิมพ์โดยเฉพาะ ซึ่งมีราคาถูก

คำถาม: เนื้อหาหลักของหนังสือพิมพ์คืออะไร
คำตอบ: ข่าวสารบ้านเมืองและเหตุการณ์ปัจจุบันในด้านต่างๆ
อนันต์ ภักดิ์ประไพ

อนันต์ ภักดิ์ประไพ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพิษณุโลก 2 สมัย

ประวัติ
อนันต์ ภักดิ์ประไพ เกิดเมื่อวันที่ 15 เมษายน พ.ศ. 2480 เป็นบุตรของนายอรุณ ภักดิ์ประไพ กับนางชวนชื่น ภักดิ์ประไพ จบการศึกษาระดับชั้นมัธยมศึกษา จากโรงเรียนพิษณุโลกพิทยาคม จังหวัดพิษณุโลก จบชั้นมัธยมศึกษาปีที่ 7 จากโรงเรียนศิริศาสตร์ และจบการศึกษาสาขาวิชาช่างกลโรงงาน จากวิทยาลัยเทคนิคกรุงเทพ และปริญญาตรี ครุศาสตรบัณฑิต จากวิทยาลัยครูพิบูลสงคราม

นายอนันต์ ถูกฆาตกรรมเพื่อชิงทรัพย์ เมื่อวันที่ 7 มิถุนายน พ.ศ. 2554 ในโรงแรมของตนเอง

การทำงาน
นายอนันต์ เป็นผู้ก่อตั้งกิจการรถเมล์บ้านเรา ที่เปิดบริการรถเมล์รอบเมืองพิษณุโลก ต่อมาได้เข้าสู่งานการเมืองโดยการเป็นสมาชิกสภาผู้แทนราษฎรจังหวัดพิษณุโลก ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคไท

คำถาม: อนันต์ ภักดิ์ประไพ เกิดเมื่อวันที่เท่าใด ?
คำตอบ: 15 เมษายน พ.ศ. 2480

คำถาม: อนันต์ ภักดิ์ประไพเป็นบุตรของใคร ?
คำตอบ: นายอรุณ ภักดิ์ประไพ กับนางชวนชื่น ภักดิ์ประไพ

คำถาม: นายอนันต์ เป็นผู้ก่อตั้งอะไร ?
คำตอบ: กิจการรถเมล์บ้านเรา ที่เปิดบริการรถเมล์รอบเมืองพิษณุโลก

คำถาม: นายอนันต์ ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป ในปีใด ?
คำตอบ: พ.ศ. 2512
ต้นปลาไหลเผือก 

ต้นปลาไหลเผือก 
ชื่อวิทยาศาสตร์ : Eurycoma longifolia  Jack 
วงศ์ :  Simaroubaceae
ชื่ออื่น :  กรุงบาดาล  คะนาง  ชะนาง  ตรึงบาดาล  ตุงสอ  แฮพันชั้น เพียก หยิกบ่อถอง หยิกไม่ถึง เอียนดอน ไหลเผือก
ลีกษณะ : ไม้ยืนค้น สูง 4-6 เมตร ลำต้นตรง ไม่ค่อยแตกกิ่งก้าน ใบประกอบแบบขนนก เรียงสลับ ออกเป็นกระจุกบริเวณปลายกิ่ง ใบย่อยรูปไข่แกมวงรี กว้าง 2-3 ซม. ยาว 5-7 ซม. สีเขียวเข้ม ยอดและใบอ่อนมีขนสีน้ำตาลแดง ดอกช่อ ออกที่ซอกใบ ดอกย่อยขนาดเล็ก กลีบดอกสีม่วงแดง ผลเป็นผลสด รูปยาวรี
ประโยชน์ทางสมุนไพร :  ตำรายาไทยใช้รากเป็นยาแก้ไข้ทุกชนิดรวมทั้งไข้จับสั่น พบว่าสารที่ออกฤทธิ์เป็นสารที่มีรสขมได้แก่ eurycomalactone eurycomanol และ eurycomanone สารทั้งสามมีฤทธิ์ยับยั้งการเจริญเติบโตของเชื้อมาเลเรียชนิดฟัลซิพารัมในหลอดทดลองได้ จัดเป็นสมุนไพรที่มีศักยภาพ ควรศึกษาวิจัยต่อไป

คำถาม: ต้นปลาไหลเผือกมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Eurycoma longifolia  Jack

คำถาม: ต้นปลาไหลเผือกเป็นพรรณไม้ที่จัดอยู่ในวงศ์พรรณไม้ชนิดใด
คำตอบ: วงศ์ :  Simaroubaceae
วันครูแห่งชาติ

ในวันที่ 21 พฤศจิกายน พ.ศ. 2499 คณะรัฐมนตรีได้มีมติกำหนดให้ วันที่ 16 มกราคม ของทุกปีเป็นวันครูแห่งประเทศไทย โดยตรงกับวันที่ประกาศพระราชบัญญัติครูในราชกิจจานุเบกษา เมื่อปี พ.ศ. 2488 ซึ่งระบุให้มีสภาในกระทรวงศึกษาธิการเรียกว่า "คุรุสภา" ซึ่งเป็นนิติบุคคลให้ครูทุกคนเป็นสมาชิกคุรุสภา โดยมีหน้าที่ในเรื่องของสถาบันวิชาชีพครูในขณะเดียวกันก็ทำหน้าที่ให้ความเห็นเรื่องนโยบายการศึกษาและวิชาการศึกษาทั่วไปแก่กระทรวงศึกษาธิการ ควบคุม จรรยาและวินัยของครูรักษาผลประโยชน์ ส่งเสริมฐานะของครู จัดสวัสดิการให้ครูและครอบครัว ได้รับความช่วยเหลือตามสมควร ส่งเสริมความรู้และความสามัคคีของครู[5]

ด้วยเหตุนี้ในทุกปี คุรุสภาจะจัดให้มีการประชุมสามัญคุรุสภาประจำปี เพื่อเปิดโอกาสให้ผู้แทนครูจากทั่วประเทศแถลงผลงานในรอบปีที่ผ่านมา และซักถามปัญหาข้อข้องใจต่าง ๆ เกี่ยวกับการดำเนินงานของคุรุสภาโดยมีคณะกรรมการอำนวยการคุรุสภาเป็นผู้ตอบข้อสงสัย สถานที่ ในการประชุมสมัยนั้นใช้หอประชุมสามัคยาจารย์ หอประชุมของจุฬาลงกรณ์มหาวิทยาลัย และในระยะหลังใช้หอประชุมคุรุสภา

พ.ศ. 2499 ในที่ประชุมสามัญคุรุสภาประจำปี จอมพล ป. พิบูลสงคราม นายกรัฐมนตรีและประธานกรรมการอำนวยการคุรุสภากิตติมศักดิ์ ได้กล่าวคำปราศรัยต่อที่ประชุมครูทั่วประเทศว่า

"ที่อยากเสนอในตอนนี้ก็คือว่า เนื่องจากผู้เป็นครูมีบุญคุณ เป็นผู้ให้แสงสว่างในชีวิตของเราทั้งหลาย ข้าพเจ้าคิดว่าวันครูควรมี สักวันหนึ่งสำหรับให้บรรดาลูกศิษย์ทั้งหลายได้แสดงความเคารพ สักการะต่อบรรดาครูผู้มีพระคุณทั้งหลาย เพราะเหตุว่าสำหรับ คนทั่วไปถ้าถึงวันตรุษ วันสงกรานต์ เราก็นำเอาอัฐิของผู้มีพระคุณบังเกิดเกล้ามาทำบุญ ทำทาน คนที่สองรองลงไปก็คือครูผู้เสียสละ ทั้งหลาย ข้าพเจ้าคิดว่าในโอกาสนี้จะขอฝากที่ประชุมไว้ด้วย ลองปรึกษาหารือกันในหลักการ ทุกคนคงจะไม่ขัดข้อง"[5]

คำถาม: วันครูแห่งชาติครั้งแรกกำหนดขึ้นในวันที่เท่าไร
คำตอบ: 21 พฤศจิกายน พ.ศ. 2499

คำถาม: วันครูแห่งชาติครั้งแรกกำหนดขึ้นโดยใคร
คำตอบ: คณะรัฐมนตรี

คำถาม: วันครูแห่งชาติครั้งแรกกำหนดวันไหนของทุกปี
คำตอบ: วันที่ 16 มกราคม

คำถาม: ในปี พ.ศ 2499 ใครกล่าวคำปราศัยในวันครูแห่งชาติ
คำตอบ: จอมพล ป. พิบูลสงคราม

คำถาม: วันที่ประกาศพระราชบัญญัติครูในราชกิจจานุเบกษา คือปีอะไร
คำตอบ: 2488
บิรูเต กัลดิกาส์

บิรูเต กัลดิกาส์ (Biruté Marija Filomena Galdikas ;10 พฤษภาคม ค.ศ. 1946 - ) นักวานรวิทยา นักอนุรักษ์ นักศึกษาพฤติกรรมสัตว์ มีชื่อเสียงจากผลงานวิจัยพฤติกรรมของอุรังอุตังในป่าทึบของบอร์เนียว

กัลดิกาส์ เกิดที่เยอรมันในครอบครัวชาวลิทัวเนีย และเติบโตที่แคนาดา จบการศึกษาด้านชีววิทยาและสัตววิทยาจากมหาวิทยาลัยบริทิชโคลัมเบียในปี พ.ศ. 2503 และศึกษาต่อด้านมานุษยวิทยาจากมหาวิทยาลัยแคลิฟอร์เนีย ลอสแอนเจลิส ในปี พ.ศ. 2512 และได้พบกับ ดร.หลุยส์ ลีกคี นักบรรพชีวินวิทยาชื่อดังชาวเคนยา ซึ่งแนะนำให้เธอทำวิจัยเรื่องอุรังอุตัง

ในปี พ.ศ. 2514 กัลดิกาส์ เดินทางไปที่อุทยานแห่งชาติตันจุง ปูติง จังหวัดกาลีมันตันตะวันออก อินโดนีเซีย พร้อมกับช่างภาพ คือ Rod Brindamour และเริ่มโครงการศึกษาพฤติกรรมของอุรังอุดังในป่าลึก โดยได้ความสนับสนุนจากสมาคมเนชั่นแนล จีโอกราฟิก

กัลดิกาส์ เป็นที่รู้จักว่าเป็นหนึ่งในสาม "นางฟ้าของลีกคี" (Leaky's Angels) เป็นฉายาที่ตั้งเลียนแบบรายการโทรทัศน์ "นางฟ้าชาร์ลี" (Charlie's Angels) ที่โด่งดังช่วงปี พ.ศ. 2519-2524 ร่วมกับเจน กูดดอลล์ ซึ่งศึกษาเรื่องชิมแปนซี และไดแอน ฟอสซีย์ ซึ่งศึกษาเรื่องกอริลลา

คำถาม: บิรูเต กัลดิกาส์ เกิดวันที่เท่าไร
คำตอบ: 10 พฤษภาคม ค.ศ. 1946

คำถาม: บิรูเต กัลดิกาส์ มีชื่อเสียงจากผลงานวิจัยอะไร
คำตอบ: พฤติกรรมของอุรังอุตังในป่าทึบของบอร์เนียว

คำถาม: บิรูเต กัลดิกาส์ เกิดที่ประเทศอะไร
คำตอบ: เยอรมัน
คณะสังคมสงเคราะห์ศาสตร์ มหาวิทยาลัยธรรมศาสตร์

คณะสังคมสงเคราะห์ศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยเป็นคณะวิชาที่จัดตั้งขึ้นเป็นอันดับ 5 ของมหาวิทยาลัย เมื่อวันที่ 25 มกราคม พ.ศ. 2497 เปิดสอนในหลักสูตรสังคมสงเคราะห์ศาสตรบัณฑิต คณะสังคมสงเคราะห์ศาสตร์ มหาวิทยาลัยธรรมศาสตร์เป็นคณะแรกในประเทศไทยที่มีการเริ่มสอนวิชาสังคมสงเคราะห์แก่ประชาชน

คำถาม: คณะสังคมสงเคราะห์ศาสตร์ มหาวิทยาลัยธรรมศาสตร์  เป็นส่วนราชการไทยระดับอะไร
คำตอบ: ระดับคณะวิชา

คำถาม: คณะสังคมสงเคราะห์ศาสตร์ มหาวิทยาลัยธรรมศาสตร์  อยู่สังกัดอะไร
คำตอบ: สังกัดมหาวิทยาลัยธรรมศาสตร์

คำถาม: คณะสังคมสงเคราะห์ศาสตร์ มหาวิทยาลัยธรรมศาสตร์ อยู่กระทรวงอะไร
คำตอบ: กระทรวงศึกษาธิการ

คำถาม: คณะวิชาที่จัดตั้งขึ้นเป็นอันดับ 5 ของมหาวิทยาลัย เมื่อวันที่เท่าไร
คำตอบ: 25 มกราคม พ.ศ. 2497
บรูซ ลี

บรูซ ลี (อังกฤษ: Bruce Lee) หรือ หลี่ เสี่ยวหลง (อักษรจีน: 李小龙; พินอิน: Lǐ Xiǎolóng; 27 พฤศจิกายน ค.ศ. 1940 — 20 กรกฎาคม ค.ศ. 1973) เกิดที่ซานฟรานซิสโก เป็นดาราจีนที่โด่งดังในระดับฮอลลีวูด ด้วยความสามารถด้านศิลปะการต่อสู้แบบจีทคุนโด้ เขาสามารถพูดอังกฤษ จีน ญี่ปุ่น และยังเป็นแชมเปี้ยนเต้นชะชะช่า ในปี /- นิตยสารเอ็มไพร์ (อังกฤษ) จัดเขาเป็นหนึ่งใน 100 ดารานำตลอดกาล

เขาเริ่มแสดงภาพยนตร์ตั้งแต่ยังเป็นทารกหนึ่งขวบ จากนั้นได้เป็นดาราในหนังฮ่องกงมาตั้งแต่เด็กๆเรื่อยๆมา และเดินทางออกจากฮ่องกงไปอเมริกาเมื่อปี 1958 โดยไม่มีเงินแต่ใช้การสอนเต้นรำแลกทุนการเดินทาง เขาไปเรียนรู้กังฟูกับอาจารย์จีนหลายคนเพิ่มเติม จนกลายเป็นหนุ่มยอดกังฟู และยังเรียนคาราเต้เพิ่มเติม ในสาขา Kenpo Karate จากอาจารย์ญี่ปุ่นในกลางทศวรรษที่ 60

ภาพยนตร์เรื่องแรกของบรูซ ลี ที่ได้ฉายโรงในอเมริกาคือ Xi lu xiang หรือ My Son, Ah Chung (1950) ตอนที่เขายังอายุสิบขวบ จากนั้นลีแสดงภาพยนตร์มาตลอด เขาได้เข้าร่วมเป็นดารารับเชิญในทีวีมาตั้งแต่ปี 1966 รวมถึงเรื่อง The Green Hornet หรือ เพชฌฆาตหน้ากากแตน ที่เคยฉายในเมืองไทยสมัยก่อน แต่ภาพยนตร์ที่โด่งดังในอเมริกาคือ Tang shan da xiong หรือ The big boss ไอ้หนุ่มซินตึ๊ง (หนังปี 1971 ฉายในอเมริกาปี 1972)

ลียังมีอาชีพสอนกังฟูค่าตัวแพงถึง 275 ดอลลาร์ต่อชั่วโมง และเขียนหนังสือเกี่ยวกับศิลปะการต่อสู้จีนหลายเล่ม ในปี 1964 เขากับคู่หูเปิดรับนักเรียนกังฟูที่ไม่ใช่เอเชียอย่างเป็นทางการในเมืองโอ๊กแลนด์ หลังจากสองปีก่อนเขาเคยเทรนคนผิวขาวคนแรกเล่นกังฟู และก่อนหน้านั้นเล็กน้อยในปี 1964 มีสตูดิโอสอนกังฟูไม่จำกัดสีผิวเป็นแห่งแรกในโลกที่ไชน่าทาวน์ ในลอสแอนเจลิส

ในปี 1973 บรูซ ลี เสียชีวิตด้วยโรคลมชัก ณ โรงพยาบาลกู๊ดโฮพ (Good Hope) ประเทศฮ่องกง ซึ่งเป็นสาเหตุให้ชักกะทันหันและมีอาการสมองบวมน้ำแทรกซ้อนตามมาจนทำให้เขาถึงแก่ความตาย ขณะอายุเพียง 32 ปี มีบุตร 2 คน คือ แบรนดอน ลี และ แชนนอน ลี

ถึงบรูซ ลีจะเสียชีวิตแล้วก็ตาม แต่ก็ถือกันว่าลีคิดค้นศิลปะการป้องกันตัวที่มีชื่อว่า "จีทคุนโด้" ซึ่งเป็นหนึ่งในศิลปะการป้องกันตัวที่ได้รับการยอมรับไปทั่วโลก

คำถาม: บรูซลีเกิดที่ใด
คำตอบ: ซานฟรานซิสโก

คำถาม: ภาพยนตร์เรื่องแรกของบรูซลีที่ได้ฉายในประเทศสหรัฐอเมริกาคือเรื่องใด
คำตอบ: My Son, Ah Chung (1950)

คำถาม: บรูซลีเสียชีวิตเมื่อใด
คำตอบ: ปี 1973

คำถาม: สาเหตุการเสียชีวิตของบรูซลีคืออะไร
คำตอบ: โรคลมชัก

คำถาม: บรูซลีเป็นผู้คิดค้นศิลปะป้องกันตัวที่ชื่อว่าอะไร
คำตอบ: จีทคุนโด้
เจตมูลเพลิงขาว

เจตมูลเพลิงขาว (อังกฤษ: Ceylon Leadwort, doctorbush; ชื่อวิทยาศาสตร์: Plumbago zeylanica) หรือ ปิดปิวขาว (ภาคเหนือ)[2] เป็นพืชในวงศ์ Plumbaginaceae มีถิ่นกำเนิดในเอเชียใต้[3] เป็นไม้พุ่มเตี้ยหรือไม้ล้มลุกอายุหลายปี สูง 1-3 เมตร กิ่งก้านมักทอดยาว ใบรูปไข่ ยาว 3-13 ซม. ปลายใบแหลมยาว ตอนปลายเป็นติ่ง โคนในรูปลิ่มหรือมน ใบบาง ช่อดอกแบบช่อกระจะเชิงลด ดอกจำนวนมาก แกนกลางและก้านช่อดอกมีต่อมไร้ก้าน ช่อดอกยาวประมาณ 15 ซม. ก้านช่อยาว 1.5-2 ซม. ใบประดับรูปไข่ ยาว 0.4-0.8 ซม. ใบประดับย่อยรูปแถบ ยาวประมาณ 0.2 ซม. กลีบเลี้ยง 5 กลีบ ยาวประมาณ 1 ซม. กลีบดอกสีขาวหรือสีฟ้าอ่อน หลอดกลีบดอกยาวประมาณ 2 ซม. กลีบดอกรูปไข่กลับหรือรูปขอบขนานแกมรูปใบหอก ยาวประมาณ 0.7 ซม. ปลายแหลมหรือเป็นติ่ง อับเรณูสีน้ำเงิน ยาวประมาณ 0.2 ซม. รังไข่รูปรี เป็น 5 เหลี่ยม ก้านเกสรเพศเมียเกลี้ยง ผลแบบแคปซูล[4]

ในรากเจตมูลเพลิงขาวมีสารพลัมบาจิน (plumbagin) ซึ่งมีคุณสมบัติต้านเชื้อจุลินทรีย์[5] หากสัมผัสถูกผิวหนังจะทำให้ผิวพุพอง[6] ในทางการแพทย์แผนไทยจัดเจตมูลเพลิงขาวเป็นยารสร้อน แต่มีฤทธิ์น้อยกว่าเจตมูลเพลิงแดง มีสรรพคุณช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้[7]

คำถาม: เจตมูลเพลิงขาวมีถิ่นกำเนิดที่ไหน
คำตอบ: มีถิ่นกำเนิดในเอเชียใต้

คำถาม: เจตมูลเพลิงขาวในภาคเหนือเรียกว่าอะไร
คำตอบ: ปิดปิวขาว

คำถาม: ในรากเจตมูลเพลิงขาวมีสารพลัมบาจิน (plumbagin) ซึ่งมีคุณสมบัติอย่างไร
คำตอบ: มีคุณสมบัติต้านเชื้อจุลินทรีย์[5] หากสัมผัสถูกผิวหนังจะทำให้ผิวพุพอง

คำถาม: ในทางการแพทย์แผนไทยจัดเจตมูลเพลิงขาวเป็นยารสร้อน แต่มีฤทธิ์น้อยกว่าเจตมูลเพลิงแดง มีสรรพคุณทางยาอย่างไร
คำตอบ:  มีสรรพคุณช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้[7]
ปลาดุมชี 

ปลาดุมชี ปลาน้ำจืดชนิดหนึ่ง มีชื่อวิทยาศาสตร์ว่า Nandus oxyrhynchus อยู่ในวงศ์ปลาเสือดำ (Nandidae) มีรูปร่างคล้ายปลากะพงทั่วไป แต่มีส่วนหน้ายื่นยาวกว่า ปากกว้างสามารถยืดออกไปได้มาก ลำตัวมีลายสีด่างคล้ำ เนื่องจากต้องปรับตัวให้เข้ากับสภาพแวดล้อม มีลายพาดสีดำที่ลูกตาไปจนถึงโคนครีบหลัง กลางหัวมีแถบสีจาง ครีบสีคล้ำ ครีบก้นใสและมีจุดสีคล้ำ มีความยาวประมาณ 6 เซนติเมตร-10 เซนติเมตร
เป็นปลาที่เพิ่งถูกค้นพบในปี ค.ศ. 1996 มักอาศัยอยู่นิ่ง ๆ ตามใบไม้ใต้น้ำหรือกองหินเพื่อดักล่าเหยื่อที่มีชีวิต ซึ่งได้แก่ ลูกกุ้ง ลูกปลาขนาดเล็ก และแมลง พบอาศัยอยู่ตามแหล่งน้ำนิ่งที่มีพืชน้ำหนาแน่นในภาคกลางและภาคอีสานของประเทศ
เป็นปลาที่มักตายอยู่บ่อย ๆ เมื่อจับขึ้นมาพ้นน้ำ หรือขี้ตื่นตกใจ จึงได้ชื่อเรียกในภาษาอีสานว่า "ปลาเสียจิต" หรือ "ปลาบ่มีจิต" ที่นครสวรรค์นิยมเรียกว่า "ปลาเสือปรือ" หรือ "ปลาเสือดำ"
นิยมเลี้ยงเป็นปลาสวยงาม ซึ่งมีชื่อเรียกในวงการปลาสวยงามว่า "ปลาเสือลายเมฆ"

คำถาม: ปลาดุมชีมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Nandus oxyrhynchus

คำถาม: ปลาดุมชีเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาเสือดำ (Nandidae)

คำถาม: ปลาดุมชีเป็นปลาน้ำจืดที่เพิ่งถูกค้นพบภายในปี ค.ศ. อะไร
คำตอบ: พบในปี ค.ศ. 1996
ก๊วยพู้

ก๊วยพู้ (อังกฤษ: Guo Fu ; จีน: 郭芙) เป็นตัวละครในนิยายกำลังภายในเรื่องมังกรหยก ภาค 2 ของ กิมย้ง เป็นธิดาของ ก๊วยเจ๋ง กับ อึ้งย้ง สองสามีภรรยาตัวเอกจากมังกรหยกภาคที่แล้ว ตัวละครก๊วยพู้นั้น เป็นเหมือนการรวมเอาส่วนที่ไม่ดีขอบิดากับมารดาไว้ด้วยกัน โดยได้ถ่ายทอดเอานิสัยเอาแต่ใจตัวเองมาจากอึ้งย้งผู้เป็นมารดา และยังถ่ายทอดความไม่ฉลาดมาจากบิดาอีก ทั้งนี้ก็เนื่องมาจากการอบรมเลี้ยงดูของ ก๊วยเจ๋งและอึ้งย้งที่ตามใจมาตั้งแต่เด็ก ตอนนั้นทั้งก๊วยเจ๋งและอึ้งย้งต่างก็ยังเด็ก ถึงแม้อึ้งย้งจะฉลาดล้ำ แต่การเลี้ยงลูกไม่เกี่ยวกับความฉลาด แต่เกี่ยวกับประสบการณ์และความเข้าใจ เมื่ออึ้งย้งเลี้ยงลูกแบบตามใจ ผลที่ออกมาก็เลยกลายเป็นก๊วยพู้ที่เอาแต่ใจ ประกอบกับมีสองพี่น้องตระกูลบู๊คอยตามเอาอกเอาใจอยู่ตลอดเวลาอีก ยิ่งทำให้ก๊วยพู้เสียคนขึ้นไปอีก ก๊วยพู้ผ่านชีวิตในวัยเด็กมาอย่างมีความสุข เมื่อนางอยากได้อะไรก็จะได้ มีมารดาคอยตามใจ และสองพี่น้องตระกูลบู๊ก็โอนอ่อนผ่อนตามนางเสมอ เมื่อเริ่มเข้าสู่วัยสาว ก็เริ่มมีเรื่องให้นางต้องกลัดกลุ้มใจอยู่เรื่องหนึ่ง คือ ระหว่างสองพี่น้องตระกูลบู๊นี้ไม่ทราบว่าจะตัดสินใจเลือกใครดี หากเลือกคนใดคนหนึ่งอีกคนย่อมเสียใจ จะให้เลือกทั้งสองคนก็เป็นไปไม่ได้ ดีที่หลังจากเอี้ยก้วยช่วยเข้ามาแก้ปัญหาทำให้สองพี่น้งนั้นตัดใจแยกตัวจากไป ภายหลังก็ได้พานพบคู่ของตัวเอง ส่วนก๊วยพู้ก็ได้พบกับเยลูฉี ทุกอย่างก็เลยลงตัว ก๊วยพู้ถือเป็นอีกหนึ่งตัวละครที่น่าสนใจตรงที่เป็นทายาทของตัวละครนำในมังกรหยกภาคก่อน หลาย ๆ คนคาดหวังว่าธิดาของก๊วยเจ๋งกับอึ้งย้งนั้นจะต้องออกมาเป็นยอดคน แต่กิมย้งท่านกลับให้ก๊วยพู้เอาแต่ส่วนที่ไม่ดีข้อบิดามารดามา ผู้อ่านหลายคนรู้สึกผิดคาด แต่ถ้าดูตามความสมเหตุสมผล และความเป็นไปของเรื่องแล้ว นิสัยของก๊วยพู้ก็เหมาะสมที่จะออกมาเป็นแบบนี้ บทบาทของก๊วยพู้ก็มีความสำคัญในเรื่องนี้พอสมควร เป็นคู่อริกับเอี้ยก้วยมาตังแต่เด็ก เป็นคนที่ตัดแขนเอี้ยก้วย

คำถาม: ก๊วยพู้ เป็นตัวละครในยายแนวอะไร
คำตอบ: กำลังภายใน

คำถาม: ก๊วยพู้ เป็นตัวละครในเรืองอะไร
คำตอบ: มังกรหยก ภาค 2

คำถาม: ก๊วยพู้ เป็นคู่อริกับใคร
คำตอบ: เอี้ยก้วย
นกปักษาสวรรค์เล็ก

นกปักษาสวรรค์เล็ก (อังกฤษ: Lesser bird-of-paradise; ชื่อวิทยาศาสตร์: Paradisaea minor) เป็นนกปักษาสวรรค์ชนิดหนึ่งในสกุล Paradisaea

นกปักษาสวรรค์เล็กเป็นนกขนาดกลาง ยาวถึง 32 ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว

นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง

คำถาม: นกปักษาสวรรค์เล็ก ชื่อภาษาอังกฤษคือ ?
คำตอบ: Lesser bird-of-paradise

คำถาม: นกปักษาสวรรค์เล็ก  ชื่อวิทยาศาสตร์ คือ ?
คำตอบ: Paradisaea minor

คำถาม: นกปักษาสวรรค์เล็กเป็นนกขนาดกลาง ยาวถึงกี่เซ็นติเมตร ?
คำตอบ: 32 ซม.

คำถาม:  ลำตัวของนกปักษาสวรรค์เล็กมีสีอะไร ?
คำตอบ: สีน้ำตาล-แดงเลือดหมู
ปลากะรังหน้างอน

ปลากะรังหน้างอน หรือ ปลากะรังหงส์ หรือ ปลาเก๋าหงส์ (อังกฤษ: Humpback grouper, Barramundi cod, Panther grouper; ชื่อวิทยาศาสตร์: Cromileptes altivelis) อยู่ในวงศ์ปลากะรัง (Serranidae)
มีรูปร่างหัวเรียวแหลม ปากเล็ก ตาเล็ก ครีบหลังต่อเป็นแผ่นเดียว ลำตัวสีเทาอ่อน แต้มด้วยจุดสีดำกระจายทั่วทั้งตัวและครีบ จัดเป็นปลาชนิดเดียวเท่านั้นที่อยู่ในสกุล Cromileptes
มีความยาวเต็มที่ 70 เซนติเมตร ใช้เวลาโตเต็มที่ประมาณ 2 ปี น้ำหนักกว่า 2.5 กิโลกรัม
พบกระจายอยู่ตามชายฝั่งทะเลบริเวณแนวปะการังหรือกองหินที่มีน้ำขุ่น ความลึกตั้งแต่ 2–40 เมตร พบกระจายอยู่ทั่วไปในทะเลจีน, ญี่ปุ่น, ปาปัวนิวกินี, มหาสมุทรอินเดีย, หมู่เกาะนิโคบาร์, ออสเตรเลียตอนเหนือ, ไทย, มาเลเซีย, ฟิลิปปินส์, อินโดนีเซีย
ปลากะรังหน้างอนเป็นปลาที่มีความโดดเด่นที่สีสันที่มีความสวยงาม โดยเฉพาะเมื่อยังเล็ก พื้นลำตัวจะเป็นสีขาวตัดกับจุดกลมสีดำเห็นชัดเจน จึงนิยมเลี้ยงเป็นปลาตู้สวยงาม ประกอบกับเนื้อมีรสชาติอร่อย จึงนิยมจับเพื่อรับประทานเป็นอาหารอีกด้วย ซึ่งในอดีตที่ผ่านมาตัวที่ถูกจับได้ในธรรมชาติจะมีราคาสูงถึงตัวละ 2,400–2,800 บาท ดังนั้น สถานะในธรรมชาติของปลากะรังหน้างอนจึงอยู่ในสภาพใกล้สูญพันธุ์เนื่องจากถิ่นที่อยู่อาศัยถูกคุกคาม แต่ในปัจจุบัน กรมประมงสามารถเพาะขยายพันธุ์ในที่เลี้ยงได้แล้ว

คำถาม: ปลากะรังหน้างอนมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Cromileptes altivelis

คำถาม: ปลากะรังหน้างอนนั้นจัดเป็นปลาที่อยู่ในวงศ์ใด
คำตอบ: วงศ์ปลากะรัง (Serranidae)
คณะสังคมศาสตร์ มหาวิทยาลัยเชียงใหม่

คณะสังคมศาสตร์ มหาวิทยาลัยเชียงใหม่ เป็นคณะหนึ่งในมหาวิทยาลัยเชียงใหม่ ก่อตั้งขึ้นเมื่อวันที่ 18 มิถุนายน พ.ศ. 2507 พร้อมกับการก่อตั้งมหาวิทยาลัยเชียงใหม่ คณะมนุษยศาสตร์ และคณะวิทยาศาสตร์ จัดการเรียนการสอนในสาขาวิชาทางสังคมศาสตร์ ทั้งระดับปริญญาตรี ปริญญาโท และปริญญาเอก

ประวัติ
เมื่อปี พ.ศ. 2503 คณะรัฐมนตรีได้มีมติให้จัดตั้งมหาวิทยาลัยเชียงใหม่ขึ้น คณะที่เสนอไปครั้งแรกนั้นมีคณะนิติศาสตร์รวมอยู่ด้วย แต่จากผลการสำรวจความสนใจทางการศึกษาของประชาชนในภาคเหนือระหว่างปี พ.ศ. 2504-2505 พบว่าในช่วงนั้นความสนใจศึกษาต่อระดับอุดมศึกษาสำหรับคณะวิชานี้ยังมีไม่มากนัก ประกอบกับมีข้อเสนอแนะจากผู้ทรงคุณวุฒิว่า ควรจะเปิดสอนเป็นคณะสังคมศาสตร์ที่ประกอบด้วยสาขาวิชาที่กว้างกว่าสาขาวิชาเฉพาะ เช่น คณะนิติศาสตร์ ซึ่งต้องอาศัยบุคลากรที่มีความเชี่ยวชาญเป็นพิเศษ อันหาได้ยากยิ่งแม้แต่ในกรุงเทพเองก็ตาม ดังนั้น กระทรวงศึกษาธิการจึงได้แต่งตั้งคณะอนุกรรมการร่างรายละเอียดหลักสูตรวิชาสังคมศาสตร์ เมื่อวันที่ 11 กรกฎาคม 2506 โดยมีนายเกษม อุทยานิน เป็นประธานอนุกรรมการ นางสุมนา คำทอง เป็นเลขานุการ และประกอบด้วยกรรมการอีก 10 คน

คณะสังคมศาสตร์ ตั้งอยู่ที่เชิงดอยสุเทพ ระหว่างถนนสุเทพและถนนห้วยแก้ว ตำบลสุเทพ อำเภอเมือง จังหวัดเชียงใหม่ ห่างจากตัวเมืองเชียงใหม่ประมาณ 4 กิโลเมตร มีเนื้อที่ประมาณ 10 ไร่เศษ (ปัจจุบันมี 27 ไร่) เป็นคณะ 1 ใน 3 คณะของมหาวิทยาลัยเชียงใหม่ที่ได้เริ่มก่อตั้งขึ้นมาพร้อมกับมหาวิทยาลัยเชียงใหม่ เมื่อ พ.ศ. 2507 และเริ่มเปิดสอนวันแรก เมื่อวันที่ 18 มิถุนายน 2507 มีนักศึกษา 75 คน อาจารย์ 15 คน ในระยะแรกคณะสังคมศาสตร์ยังไม่มีอาคารเรียนเป็นของตนเอง เพราะอยู่ในระหว่างก่อสร้าง ดังนั้น จึงต้องอาศัยอาคารของภาควิชาเคมี คณะวิทยาศาสตร์ และหอพักชาย อาคาร 1 เป็นสถานที่เรียนชั่วคราว จนถึงปี 2509 จากนั้นจึงได้ย้ายไปเรียนที่อาคารหลังแรกของคณะฯ [1]

คณะสังคมศาสตร์ มหาวิทยาลัยเชียงใหม่ ในช่วงแรก (พ.ศ. 2507) เริ่มเปิดดำเนินการจำนวน 5 ภาควิชา ได้แก่ ภาควิชาภูมิศาสตร์ (ก่อตั้งเป็นภาควิชาภูมิศาสตร์แห่งแรกของประเทศไทย) ภาควิชาสังคมวิทยาและมานุษยวิทยา ภาควิชาเศรษฐศาสตร์ ภาควิชาบัญชีและบริหารธุรกิจ และภาควิชารัฐศาสตร์ เปิดสอนระดับปริญญาบัณฑิตในปี พ.ศ. 2507 ใน 3 หลักสูตร ได้แก่ หลักสูตรวิทยาศาสตรบัณฑิต สาขาวิชาภูมิศาสตร์ หลักสูตรเศรษฐศาสตรบัณฑิต สาขาวิชาเศรษฐศาสตร์ และหลักสูตรวิทยาศาสตรบัณฑิต สาขาวิชาสังคมวิทยาและมานุษยวิทยา ต่อมาในปี พ.ศ. 2525 ได้จัดการเรียนการสอนระดับปริญญามหาบัณฑิต สาขาวิชาภูมิศาสตร์ และสาขาวิชาเศรษฐศาสตร์ และใน พ.ศ. 2544 ได้จัดการเรียนการสอนระดับปริญญาดุษฎีบัณฑิต สาขาวิชาสังคมศาสตร์ อีกด้วย [2]

ต่อมา ภาควิชาและสาขาวิชาต่าง ๆ ของคณะสังคมศาสตร์ ได้แยกตัวเป็นคณะ ได้แก่ ภาควิชาเศรษฐศาสตร์ ภาควิชาบัญชีและบริหารธุรกิจ ได้แยกตัวออกเป็น คณะเศรษฐศาสตร์ และคณะบริหารธุรกิจ ตามลำดับ เมื่อวันที่ 19 ธันวาคม 2535

ภาควิชารัฐศาสตร์ ได้รับอนุมัติให้จัดตั้งเป็น คณะรัฐศาสตร์และรัฐประศาสนศาสตร์ (ซึ่งเป็นหน่วยงานในกำกับของมหาวิทยาลัยเชียงใหม่) เมื่อวันที่ 24 ธันวาคม 2548

สาขาวิชานิติศาสตร์ ได้รับอนุมัติให้จัดตั้งเป็น คณะนิติศาสตร์ (ซึ่งเป็นหน่วยงานในกำกับของมหาวิทยาลัยเชียงใหม่) เมื่อวันที่ 20 เมษายน 2549

คำถาม: คณะสังคมศาสตร์ มหาวิทยาลัยเชียงใหม่ก่อตั้งเมื่อไหร่
คำตอบ: 18 มิถุนายน พ.ศ. 2507

คำถาม: คณะสังคมศาสตร์ มหาวิทยาลัยเชียงใหม่ สอนวิชาอะไรบ้าง
คำตอบ: สาขาวิชาทางสังคมศาสตร์